8378b47159cb062c895fc92708bbc6f0
### Πως πάω στο Ναύπλιο;


travelmyth.gr
2020.50

Η πρόσβαση στο Ναύπλιο γίνεται **οδικώς** και αποτελεί έναν από τους πιο δημοφιλείς τουριστικούς προορισμούς της χώρας.  

  

Αν επιθυμείτε να επισκεφθείτε το Ναύπλιο από την [Αθήνα](https://www.travelmyth.gr/αθηνα/ξενοδοχεια), θα διανύσετε περίπου 150 χλμ. οδικώς. Αν ταξιδεύετε με **λεωφορείο**, θα φτάσετε στο Ναύπλιο έχοντας ως τερματικό σταθμό το ΚΤΕΛ [Αργολίδας](https://www.travelmyth.gr/αργολιδα/ξενοδοχεια).  

  

Το Ναύπλιο είναι επίσης εύκολα προσβάσιμο με **τρένο**. Η πόλη του Ναυπλίου συνδέεται μέσω σιδηροδρομικής γραμμής, με την Αθήνα και το [Άργος](https://www.travelmyth.gr/αργος/ξενοδοχεια).  

  

Το Ναύπλιο διαθέτει **λιμάνι** ωφέλιμου μήκους 1.100 μέτρων, στο οποίο έχουν τη δυνατότητα να προσδεθούν πλοία με βύθισμα έως έξι μέτρα.  

  

Το πλησιέστερο **αεροδρόμιο** στο Ναύπλιο είναι ο Διεθνής Αερολιμένας Αθηνών «Ελ. Βενιζέλος».



e713b52e27f8035a2454c9933202af00
### Που να μείνω στο Ναύπλιο;


travelmyth.gr
2020.50

Η **πόλη του Ναυπλίου** διαθέτει πλήθος καταλυμάτων για διαμονή όλο τον χρόνο. Ο επισκέπτης έχει τη δυνατότητα να επιλέξει ανάμεσα σε πολυτελή ξενοδοχεία, ξενώνες, βίλες, σπίτια και διαμερίσματα μοναδικής αισθητικής. Στο Ναύπλιο, θα συναντήσετε παλιά αρχοντικά που έχουν μετατραπεί σε καταλύματα με μπουτίκ χαρακτήρα, ιδανικά για ρομαντικές αποδράσεις στην ιστορική πόλη. Πολλά καταλύματα θα συναντήσετε επίσης στις γύρω περιοχές που βρίσκονται σε κοντινή απόσταση από το Ναύπλιο. Οι περιοχές **Άρια**, **Εξώστης**, **Τίρυνθα**, **Άγιος Ανδριανός** και **Λευκάκια** διαθέτουν πλήθος καταλυμάτων που θα ικανοποιήσουν όλους τους επισκέπτες.



0e04aff1fae76a6f0353d66346411182
### Ποια είναι τα αξιοθέατα στο Ναύπλιο;


travelmyth.gr
2020.50

Το Ναύπλιο είναι μία ιστορική πόλη με πολλά αξιοθέατα.  

  

Σήμα κατατεθέν της πόλης είναι το **Μπούρτζι**, ο «θαλασσόπυργος» του Ναυπλίου. Πρόκειται για φρούριο κάστρο που είναι χτισμένο πάνω στη νησίδα των Αγίων Θεοδώρων, μέσα στο λιμάνι. Επί Ενετοκρατίας, από το Μπούρτζι ξεκινούσε μία αλυσίδα που έφτανε έως τη στεριά, με σκοπό να ελέγχονται τα πλοία που έφταναν στο λιμάνι. Το κάστρο λειτούργησε ως τόπος διαμονής των δήμιων του Παλαμηδίου, ως την πρώτη φυλακή του Θεόδωρου Κολοκοτρώνη και αργότερα, ως ξενοδοχείο. Σήμερα, οι επισκέπτες φτάνουν στο Μπούρτζι με καραβάκια που ξεκινούν από το Ναύπλιο, όμως δεν έχουν τη δυνατότητα να εισέλθουν στον χώρο του κάστρου, καθώς πραγματοποιούνται εργασίες συντήρησης και ανέγερσης μουσείου. Αξίζει να επισκεφθείτε το Μπόυρτζι για να δείτε το εξωτερικό του φρουρίου και να απολαύσετε τη θέα της πόλης του Ναυπλίου που απλώνεται μπροστά σας.  

  

Εμβληματικό αξιοθέατο του Ναυπλίου είναι το **Παλαμήδι**, το εξαιρετικής αρχιτεκτονικής ενετικό κάστρο φρούριο που κατασκευάστηκε κατά την τριετία 1711-1714. Το κάστρο βρίσκεται στον λόφο του Παλαμηδίου, που πήρε το όνομά του από τον ομηρικό ήρωα Παλαμήδη και υψώνεται στα 216 μέτρα. Μπορείτε να φτάσετε στο Παλαμήδι οδικώς ή ανεβαίνοντας πολλά σκαλιά, που συχνά αναφέρεται να είναι 999, όμως στην πραγματικότητα είναι 857. Στον χώρο του κάστρου θα δείτε το κελί στο οποίο φυλακίστηκε ο ήρωας της ελληνικής επανάστασης Θεόδωρος Κολοκοτρώνης και το εκκλησάκι του Αγίου Ανδρέα που γιορτάζει την ημέρα της απελευθέρωσης της πόλης. Το κάστρο φρούριο Παλαμήδι που κάποια στιγμή στο παρελθόν λειτουργούσε ως φυλακή, μαγεύει σήμερα τους επισκέπτες με την εκπληκτική θέα στην πόλη και στον Αργολικό κόλπο.  

  

Ένα ακόμη **κάστρο** της πόλης βρίσκεται στην Ακροναυπλία, τη βραχώδη χερσόνησο που αποτελούσε την ακρόπολη του Ναυπλίου κατά τα αρχαία χρόνια. Ενδιαφέρον παρουσιάζει η οχύρωση της **Ακροναυπλίας**, που αποτελείται κατά μέρη από **κυκλώπεια τείχη** που είναι ορατά στους επισκέπτες.  

  

Αξιοθέατο του Ναυπλίου θεωρείται επίσης η **παλιά πόλη**, που χαρακτηρίζεται ως υπαίθριο μουσείο. Τα πλακόστρωτα δρομάκια οδηγούν σε κατασκευές από το παρελθόν, αρχοντικά κτίρια και νεοκλασικά με ολάνθιστες αυλές  

  

Στην **Πλατεία Συντάγματος** θα συναντήσετε ιστορικά κτίρια με ιδιαίτερο ενδιαφέρον. Το **Παλιό Τζαμί** είναι οθωμανικό τέμενος που λειτούργησε επίσης ως χριστιανικός ναός και το 1833 στέγασε το πρώτο Αλληλοδιδακτικό Σχολείο Αρρένων. Το **Βουλευτικό** είναι το τζαμί που αποτέλεσε την πρώτη Βουλή των Ελλήνων.  

  

Στη συνοικία της Πρόνοιας, στην τοποθεσία «Βαυαρικά μνήματα», βρίσκεται το **λιοντάρι των Βαυαρών**. Πρόκειται για λέοντα υπερφυσικού μεγέθους, λαξευμένο σε βράχο από τον Γερμανό γλύπτη Ζίγκελ που δημιουργήθηκε στη μνήμη Βαυαρών στρατιωτών που πέθαναν το 1833-1834.  

  

Στο Ναυπλίο θα έχετε τη δυνατότητα να επισκεφθείτε πολλά μουσεία. Στην πόλη λειτουργεί **Αρχαιολογικό Μουσείο**, **Εκκλησιαστικό Μουσείο**, καθώς και το **Πολεμικό Μουσείο Αθηνών - Παράρτημα Ναυπλίου**. Μπορείτε επίσης να επισκεφθείτε το **Λαογραφικό Μουσείο "Βασίλειος Παπαντωνίου"**, το **Μουσείο Παιδικής Ηλικίας "Σταθμός"**, το **Μουσείο Ποτοποιίας** και το **Μουσείο Αυτοκίνησης**. Αξίζει επίσης να σημειωθεί ότι στο Ναύπλιο ιδρύθηκε το 1998 το πρώτο και μοναδικό στον κόσμο **Μουσείο Κομπολογιού**.  

  

Αξιοθέατο του Ναυπλίου αποτελεί επίσης η **Πύλη της Ξηράς**, μνημείο που αποτελούσε την είσοδο της πόλης από το 1687. Κάνοντας μία βόλτα στην πόλη θα συναντήσετε **αγάλματα** που τοποθετήθηκαν για να τιμήσουν σπουδαίες προσωπικότητες όπως ο Θεόδωρος Κολοκοτρώνης, ο Ιωάννης Καποδίστριας και ο Στάικος Σταϊκόπουλος.  

  

Στην πόλη του Ναυπλίου βρίσκονται διασκορπισμένες **εκκλησίες** με ιδιαίτερο ενδιαφέρον, όπως ο **ναός του Αγίου Σπυρίδωνα**, στην είσοδο του οποίου θα δείτε τη σφαίρα με την οποία δολοφονήθηκε ο Ιωάννης Καποδίστριας.  

  

Σε απόσταση 7 χλμ. από το Ναύπλιο, μπορείτε να επισκεφθείτε τον **αρχαιολογικό χώρο της Τύρινθας**, που βρίσκεται στον κατάλογο μνημείων παγκόσμιας πολιτιστικής κληρονομιάς της Unesco.



15329a4f9eedfd7ca48459f0d69f0584
### Ποιες παραλίες έχει το Ναύπλιο;


travelmyth.gr
2020.50

Το Ναύπλιο διαθέτει παραλίες που είναι εύκολα προσβάσιμες από το κέντρο της πόλης και δίνει παράλληλα τη δυνατότητα να επισκεφθείτε πολλές παραλίες στις γύρω περιοχές.  

  

Η κοντινότερη παραλία στην πόλη είναι η **Αρβανιτιά**, που βρίσκεται νότια της Ακροναυπλίας. Η πρόσβαση στην παραλία γίνεται με αυτοκίνητο ή με τα πόδια, διανύοντας τον "γύρο της Αρβανιτιάς", διαδρομή που ενώνει την παραλία με το λιμάνι.  

  

Νότια της πόλης του Ναυπλίου, βρίσκεται η ιδιαίτερα δημοφιλής και μεγάλη παραλία **Καραθώνας**. Στην αμμώδη παραλία του Καραθώνα με τα ρηχά νερά θα βρείτε ξαπλώστρες, ομπρέλες, αναψυκτήρια και άλλες υποδομές για να περάσετε ευχάριστα όλη την ημέρα σας εκεί.  

  

Ανάμεσα στην παραλία της Αρβανιτιάς και τον Καραθώνα, βρίσκεται μία μικρή παραλία, το **Νεράκι**. Μπορείτε να φτάσετε στο Νεράκι μέσω χωμάτινου δρόμου που έχει χαραχθεί για πεζοπορία ή ποδήλατο. Πρέπει να σημειωθεί ότι η παραλία Νεράκι δε διαθέτει κάποιου είδους οργάνωση.  

  

Μερικά χιλιόμετρα νότια του Ναυπλίου, συναντώνται αξιόλογες παραλίες που βρίσκονται στο **[Τολό](https://www.travelmyth.gr/τολο/ξενοδοχεια)** και ανατολικά αυτού. Δίπλα από την αμμώδη παραλία του Τολού, βρίσκεται η παραλία **Ασίνης** και η παραλία **Πλάκα**, ενώ αν συνεχίσουμε να κινούμαστε ανατολικά θα βρούμε τις παραλίες **[Κάντια](https://www.travelmyth.gr/καντια-αργολιδα/ξενοδοχεια)** και **Ίρια**.  

  

Σε απόσταση τεσσάρων χιλιόμετρων από το Ναύπλιο θα συναντήσετε την  **παραλία [Νέας Κίου](https://www.travelmyth.gr/νεα-κιος/ξενοδοχεια)**. Η μεγάλη σε έκταση αμμώδης παραλία έχει ρηχά νερά και είναι σημείο που μπορείτε να επιδοθείτε σε θαλάσσια σπορ.  

  

Στο **[Κιβέρι](https://www.travelmyth.gr/κιβερι/ξενοδοχεια)**, 12 χλμ. από την πόλη του Ναυπλίου, θα βρείτε πανέμορφες παραλίες για να απολαύσετε τις βουτιές σας και μερικά ταβερνάκια για να γευτείτε φρέσκο ψάρι και θαλασσινά της περιοχής.



6626fb623070793de92f0201055a335f
### Τι δραστηριότητες μπορώ να κάνω στο Ναύπλιο;


travelmyth.gr
2020.50

Το Ναύπλιο είναι μία πόλη που δίνει τη δυνατότητα στους επισκέπτες να απολαύσουν πολλές δραστηριότητες.  

  

Αν σας αρέσει η **πεζοπορία**, μπορείτε να περιπλανηθείτε στις συνοικίες της πόλης, να ανεβείτε στο Παλαμήδι, να επισκεφθείτε αρχαιολογικούς χώρους και παραλίες.  

  

Στις παραλίες του Ναυπλίου θα κάνετε εκτός από **κολύμβηση**, **καταδύσεις** και **snorkelling**. Για **θαλάσσια σπορ**, μπορείτε να κατευθυνθείτε στην παραλία Νέας Κίου, μόλις τέσσερα χιλιόμετρα από το Ναύπλιο. Τέλος, δραστηριότητα που μπορείτε να κάνετε στην περιοχή είναι το **ψάρεμα**.  

  

Με τη βοήθεια πλωτού μέσου θα έχετε την ευκαιρία να φτάσετε στο **Μπούρτζι**, το κάστρο φρούριο που βρίσκεται στο νησάκι μέσα στο λιμάνι.  

  

Μπορείτε ακόμη να επισκεφθείτε τα **μουσεία** της πόλης του Ναυπλίου και να αναζητήσετε **μνημεία** που βρίσκονται διασκορπισμένα μέσα σε αυτή.  

  

Δραστηριότητα που προτείνεται επίσης είναι ο **"γύρος της Αρβανιτιάς"**, διαδρομή που συνδέει την παραλία της Αρβανιτιάς με το λιμάνι.



5abf905cd41934563c80669b2ed43699
### Που να πάω στο Ναύπλιο;


travelmyth.gr
2020.50

Στο Ναύπλιο θα δείτε το εντυπωσιακό και καλοδιατηρημένο κάστρο **Παλαμήδι** και το εμβληματικό φρούριο **Μπούρτζι**. Στην ακρόπολη της αρχαίας πόλης του Ναυπλίου, στην **Ακροναυπλία**, θα δείτε κάστρο και τμήματα από κυκλώπεια τείχη.  

Η **πλατεία Συντάγματος** στο κέντρο της πόλης είναι σημείο όπου θα δείτε δύο οθωμανικά τεμένη, ένα εκ των οποίων αποτέλεσε την πρώτη Βουλή των Ελλήνων. Η **παλιά πόλη** είναι το μέρος που χτυπά ο παλμός της πόλης, με σύγχρονα καφέ μπαρ και εστιατόρια πλάι σε εντυπωσιακά αρχοντικά κτίρια.  

  

Αν σας αρέσουν τα **μουσεία**, μπορείτε να επισκεφθείτε ένα από τα πολυάριθμα μουσεία της πόλης και το μοναδικό στον κόσμο Μουσείο Κομπολογιού.  

  

Η διαμονή σας στο Ναύπλιο θα σας δώσει τη δυνατότητα να επισκεφθείτε ακόμη **αξιοθέατα των γειτονικών περιοχών**, όπως αξιόλογοι αρχαιολογικοί χώροι της Αργολίδας, παραλίες και γραφικούς οικισμούς.



c18f5213df09876ca2fa3feea48694fd
### Τι γεύσεις να δοκιμάσω στο Ναύπλιο;


travelmyth.gr
2020.50

Οι γεύσεις που μπορείτε να δοκιμάστε στο Ναύπλιο είναι πραγματικά αμέτρητες.  

  

Θα βρείτε πολλά εστιατόρια με **παραδοσιακή κουζίνα** και ταβερνάκια όπου θα φάτε φρέσκο **ψάρι** και **θαλασσινά**.  

  

Στα μαγαζιά θα βρείτε **φρέσκα ζυμαρικά**, **τυριά**, **γλυκά του κουταλιού**, **μέλι** και **λικέρ** για να πάρετε μαζί σας φεύγοντας από το Ναύπλιο. Αξίζει επίσης να δοκιμάσετε το **κρασί** και την **μπύρα** που παράγονται στην περιοχή.  

  

Στο Ναύπλιο θα γευτείτε επίσης εξαιρετικής ποιότητας **παγωτό** σε πολλές γεύσεις, καθώς και **γλύκα ταψιού** όπως η πορτοκαλόπιτα και το γαλακτομπούρεκο.



413cd7e5e8b22093f4d1f91790a04552
### Που βρίσκεται το Ναύπλιο;


travelmyth.gr
2020.50

Το Ναύπλιο είναι πόλη στο ανατολικό τμήμα της Πελοποννήσου, νότια της [Κορινθίας](https://www.travelmyth.gr/κορινθος-πελοποννησος/ξενοδοχεια) και ανατολικά της [Αρκαδίας](https://www.travelmyth.gr/αρκαδια/ξενοδοχεια).



1814d993acf9766108c63c56f73127ad
### Που ανήκει το Ναύπλιο;


travelmyth.gr
2020.50

Το Ναύπλιο αποτελεί την έδρα του δήμου Ναυπλιέων και ανήκει στην Περιφερειακή Ενότητας Αργολίδας που υπάγεται στην Περιφέρεια [Πελοποννήσου](https://www.travelmyth.gr/πελοποννησος/ξενοδοχεια).



d0c5829bf1aa8fc15d074bab0baaf59d
### Ποιος είναι ο πληθυσμός του Ναυπλίου;


travelmyth.gr
2020.50

Σύμφωνα με την απογραφή του 2011, ο πληθυσμός του Ναυπλίου ανέρχεται στους 14.203 κατοίκους.


